JayJayThrowThrow/commonwealth-wiki-mix huggingface dataset:
हिंजवडी

हिंजवडी पुण्यातील पिंपरी चिंचवड जवळील एक उपनगर आहे. राजीव गांधी इन्फोटेक पार्क हे विशेष औद्योगिक क्षेत्र हिंजवडीत विकसित करण्यात येत आहे.

पुणे मुंबई महामार्गाच्या जवळ असलेले हे उपनगर राजीव गांधी इन्फोटेक पार्क मुळे झपाट्याने विकसित होत आहे. येथे अनेक माहिती-तंत्रज्ञान कंपन्या आहेत. इन्फोसिस, टाटा कन्सल्टन्सी सर्व्हिसेस, विप्रो, टेक महिन्द्रा इ. सिंबॉयसिस, आय.आय.आय.टी. सारख्या शैक्षणिक संस्था देखिल येथे कार्यान्वित आहेत.

या उपनगराला अनेकदा हिंजेवाडी या चुकीच्या नावाने संबोधण्यात येते.
इतिहास

भौगोलिक सीमा

महत्त्वाची ठिकाणे

उद्याने आणि टेकड्या

प्रार्थना स्थळे

*ग्रामदैवत श्री म्हातोबा मंदिर
म्हतोबा मंदिर हिंजवडी

नमस्कार मित्रांनो मी संग्राम अनिल जांभूळकर

श्री म्हातोबा देवाचे मंदिर हे 3 जागी आहे ते कुठे आहे. आपण हे पहिले पाहू सर्वात पहिले मंदिर हे आडगाव बार्पे या जागी आहे. ते हिंजवडी येथून किमान १५०+ किलो मीटर अंतरावर आहे. ते श्री म्हातोबा देवाचे पहिले स्थान आहे. ते स्थान हे जंगलात आहे. ते हिंजवडी तील लोक गेल्या नंतर ते शोधावं लागतं होते. पण ते काही कालांतराने गावातील काही लोकांनी तिथे जाऊन त्या जागेवर ओटा केला उटण्या बसण्यासाठी तेव्हा त्या स्थानावर आता ही खूप लोक जातात. १६३०/१६३५ ह्या सालाच्या दरम्यान देव हिंजवडी मध्ये आले असावेत. तर ते हिंजवडी मध्ये जांभुळकर यांच्या इथे राहिले असावे तेव्हा पासून हिंजवडी गावठाण इथे ते पहिले मंदिर आहे. हिंजवडी मधले आहे. तेव्हाची लोक सांगायचे की जे देव होते ते पूर्ण गावाला वेडा मारायचे आणि प्रत्येकाच्या घरा बाहेर जाऊन काठी वाजवत असे. अजून ही असे आवाज ऐकू येतात. तेव्हा पासून हिंजवडी आयटी पार्क मध्ये हनुमान जयंती ला यत्रा असते.ती यात्रा ८ दिवस असते. त्यात १ला दिवस हा हिंजवडी ते बार्पे पाई प्रस्थान चालू होत.त्यावेळी देवाची खाक ( अंगारा ) सर्वांना दिली जाते व फुकली जाते ते खाक वाले जांभुळकर च आहे.त्यांच्या पुढे पहिली लोक जात नवती. १ पहिल्या रात्र ही असदे गाव आहे तिथे राहून. २ दुसऱ्या दिवशी पहाटे तयार होऊन तिथुन प्रस्थान केले जाते. आणि त्या नंतर तिथे बार्पे गावात जे देव आहे. त्या जागी जंगल भाग आहे. त्या जंगलात जाऊन तिथे शेल ( लाकूड ) निवडलं जात. त्यानंतर तिथे पूजा वगैरे करून ते जंगलातून खाली गावात आणल जात. नंतर तिथले लोक आणि हिंजवडी आणि अनकी बरेचं लोक तेथे जेवण ठेवतात. ते सगळ झाल्या नंतर तिथून प्रस्तान केलं जाते. त्यानंतर परत बरेचं गावे ओलांडून गावा गावा मध्ये अनेक लोक जेवण वगैरे करतात त्या नंतर ते शेल आहे. ते गावा मध्ये आणल जाते. मग दुसऱ्या दिवशी जे चालत शेले आणले जाते त्यांना आराम करण्यासाठी १ दिवस असतो आणि त्यानंतर यात्रा भरते त्या यात्रे मध्ये प्रत्येकाला मान दिला गेलेला आहे.त्या मद्ये पहिला म्हणजे गळकरी यांचा मान हा जांभूळकर यांना दिलेला आहे. दुसरा मान हा खांदेकरी म्हणजे गळकऱ्याच्या दोन्ही बाजूला ते असतात.तीसरा मान हा काठी चा आहे आणि तो मान हा हुलावळे यांना असतो
संस्था

शिक्षण

संस्कृती

हे सुद्धा पहा

परिसरातील प्रसिद्ध व्यक्तिमत्त्वे
संदर्भ

वर्ग:पुण्याची उपनगरे
वर्ग:पुणे जिल्हा
जॉन स्टाइनबेक

जॉन स्टाइनबेक (William Faulkner; २७ फेब्रुवारी १९०२ - २० डिसेंबर १९६८) हा एक अमेरिकन लेखक होता. स्टाइनबेकला १९४० सालचा ललित कादंबरी लेखनासाठीचा पुलित्झर पुरस्कार मिळाला. कल्पनारम्य आणि त्याचवेळी वास्तवतावादी लेखनासाठी त्याला १९६२ सालचे साहित्यातील नोबेल पारितोषिक मिळाले होते. विसाव्या शतकातील प्रसिद्ध लेखकांपैकी एक असलेल्या स्टाइनबेकच्या १६ कादंबऱ्या, सहा ललितलेखसंग्रह व ५ लघुकथासंग्रह आहेत.. त्याने लिहिलेल्या टॉर्टिया फ्लॅट (१९३५), द ग्रेप्स ऑफ व्रॅथ (१९३९), कॅनरी रो (१९४५) इत्यादी अनेक कादंबऱ्या लोकप्रिय झाल्या होत्या.
बाह्य दुवे

*संकेतस्थळ


वर्ग:अमेरिकन लेखक
वर्ग:साहित्यातील नोबेल पारितोषिकविजेते
वर्ग:प्रेसिडेन्शियल मेडल ऑफ फ्रीडम विजेते
दिवाकर कृष्णाजी डेंगळे

दिवाकर कृष्णाजी डेंगळे(१९ मार्च, १९२८ - फेब्रुवारी २२, २००७:पुणे, महाराष्ट्र, भारत) हे महाराष्ट्रातील नावाजलेले कलाध्यापक आणि चित्रकार होते. ते पुण्यातील अभिनव कला महाविद्यालयाचे संस्थापक, प्राचार्य होते.

डेंगळे यांचा जन्म मार्च १९, १९२८ रोजी झाला. पुण्यात नूतन मराठी विद्यालयात शिकत असल्यापासून त्यांना चित्रकलेची गोडी होती. तेव्हा शाळेतील चित्रकलाशिक्षकांकडून त्यांना चित्रकलेचे प्राथमिक धडे मिळाले.


वर्ग:मराठी चित्रकार
वर्ग:इ.स. १९२८ मधील जन्म
वर्ग:इ.स. २००७ मधील मृत्यू
भास्कर रामचंद्र तांबे

भास्कर रामचंद्र तांबे (ऑक्टोबर २७, १८७३ - डिसेंबर ७, १९४१), अर्वाचीन मराठी कवींमधील एक मान्यताप्राप्त कवी. ते ग्वाल्हेर संस्थानाचे ’राजकवी’ होते. हिंदी काव्य, उर्दू नज़्म आणि गज़ल यांच्याशी झालेला परिचय, तसेच वैदिक परंपरेचे शास्त्रशुद्ध शिक्षण असे संस्कार घेऊन तांबे यांनी मराठी कवितेत विशुद्ध आनंदवादाची मळवाट रुंद केली. ’राजकवी भास्कर रामचंद्र तांबे यांची समग्र कविता’ या ग्रंथात त्यांची कविता १९३५ मध्ये प्रकाशित झाली आहे. या पुस्तकाच्या अनेक आवृत्त्या निघाल्या आहेत. भा.रा. तांबे यांना आधुनिक मराठीतील गीतकाव्याचे प्रवर्तक मानण्यात येते. आजोळ गाव देवास होते. देवासला भा. रा. तांबे यांच्या कवितेची जन्मभूमी असल्याचाही मान आहे.
त्यांच्या काही प्रसिद्ध कविता:

* अजुनि लागलेचि दार
* कशी काळ नागिणी
* कळा ज्या लागल्या जीवा
* कुणि कोडे माझे उकलिल का
* घट तिचा रिकामा
* घन तमीं शुक्र बघ
* चरणि तुझिया मज देई
* जन पळभर म्हणतील हाय हाय
* डोळे हे जुलमि गडे
* तिनी सांजा सखे मिळाल्या
* तुझ्या गळा माझ्या गळा
* ते दूध तुझ्या त्या
* नववधू प्रिया मी बावरतें
* निजल्या तान्ह्यावरी माउली
* पिवळे तांबुस ऊन कोवळे
* भाग्य उजळले तुझे
* मधु मागशी माझ्या
* मावळत्या दिनकरा
* या बाळांनो या रे या
* रे हिंदबांधवा थांब
भा. रा. तांबे यांच्या विषयीची पुस्तके

* कविवर्य भा. रा. तांबे - एक चिकित्सक अभ्यास (डाॅ. सौ. आशा सावदेकर)
* निवडक भा. रा. तांबे (वामन देशपांडे)
* तांबे : एक अययन (रा.अ. काळेले)
* मराठीतील काव्यरंग [एक समीक्षात्मक अध्ययन]- प्रकाशन वर्ष २०२१[ लेखक-श्रीनिवास हवालदार [कॉन्टिनेन्टल प्रकाशन, पुणे ] मराठी साहित्यातील १४ प्रसिद्ध कवी आणि कवयित्रींच्या प्रातिनिधिक कवितांच्या विश्लेषणात्मक अध्ययनात राजकवी भा.रा.तांबे यांच्या कविताही समाविष्ट आहेत.
पुरस्कार

कवी भा.रा. तांबे यांच्या नावाने उत्तमोत्तम पुस्तकांना अनेकजणांनी पुरस्कार ठेवले आहेत; त्यांपैकी काही पुरस्कार हे :-
* मध्य प्रदेश सरकारच्या मराठी साहित्य अकादमीचा भास्कर रामचंद्र पुरस्कार (१) श्रीनिवास हवालदार यांना ' ग्रेसच्या कविता - धुक्यातून प्रकाशाकडे' या पुस्तकाबद्दल, (२) म.द. वैद्य यांना 'माझा चिकित्सा प्रवास' या पुस्तकाबद्दल. (४ जुलै २०१८)
* उस्मानाबादचे ज्येष्ठ कवी आणि चित्रकार राजेंद्र अत्रे यांना, त्यांच्या वाङमय क्षेत्रातील विशेष योगदानाबद्दल 'कविवर्य भा. रा. तांबे' हा महाराष्ट्र साहित्य परिषदेतर्फे विशेष ग्रंथकार पुरस्कार. (२६ मे २०१८)
* मीरा सिरसमकर यांना 'खूप मजा करू' या बालकवितासंग्रहाला महाराष्ट्र सरकारचा भा.रा, तांबे पुरस्कार (इ.स. २००६)
* डाॅ. संगीता बर्वे यांच्या कवितासंग्रहांना महाराष्ट्र राज्य शासनाचा कविवर्य भा. रा. तांबे पुरस्कार मिळाला आहे.(इ.स. २००८-०९)
* केशव वसेकर बा. यांना 'हिरवा ऋतू' या बालकवितासंग्रहाबद्दल महाराष्ट्र सरकारचा भा. रा. तांबे पुरस्कार (२००९-१०)
* फ.मुं. शिंदे यांना 'मसाप'चा भा.रा. तांबे पुरस्कार (वर्ष?)
* आबा गोविंद महाजन यांना 'मसाप'चा भा.रा. तांबे पुरस्कार (२००७-०८)
* सायमन मार्टिन यांना 'मसाप'चा भा.रा. तांबे पुरस्कार (२०१६-१७)
संदर्भ आणि नोंदी

वर्ग:इ.स. १८७४ मधील जन्म
वर्ग:इ.स. १९४१ मधील मृत्यू
वर्ग:मराठी कवी
इंटर युनिव्हर्सिटी सेंटर फॉर ॲस्ट्रॉनॉमी अँड ॲस्ट्रोफिजिक्स

200px|उजवे|इवलेसे|आयुकामधील आर्यभटचा पुतळा

(इंग्रजी: Inter-University Center for Astronomy and Astrophysics (IUCAA)) ही पुणे विद्यापीठाच्या आवारात असलेली एक संशोधन संस्था आहे. ती आयुका या संक्षिप्त नावाने प्रसिद्ध आहे. या संस्थेमध्ये प्रामुख्याने खगोलशास्त्र, खगोलभौतिकी आणि सैद्धांतिक भौतिकी या विषयांवर संशोधन केले जाते. प्रसिद्ध भौतिकशास्त्रज्ञ जयंत नारळीकर हे या संस्थेचे पहिले संचालक होते. आयुकाच्या कॅम्पसची रचना प्रसिद्ध भारतीय वास्तुशास्त्रज्ञ चार्ल्स कोर्रिआ यांनी केली.
इतिहास

प्रा. गोविंद स्वरूप यांनी नारायणगावजवळील खोडद येथे जायंट मीटरवेव्ह रेडिओ टेलिस्कोप बसवल्यानंतर नियोजन आयोगाच्या प्रा. यश पाल यांनी देशामध्ये खगोलशास्त्र आणि खगोलभौतिकीसाठी संयुक्त सुविधा असली पाहिजे असा प्रस्ताव मांडला. यावर काम करून खगोलशास्त्रज्ञ जयंत नारळीकर यांनी अजित केंभावी आणि नरेश दधिच यांच्यासोबत १९८८ मध्ये आयुकाची स्थापना केली.

२००२ साली आयुकाने शाळा आणि महाविद्यालयांमध्ये खगोलशास्त्र लोकप्रिय करण्यासाठी मोहीम सुरू केली. त्याअंतर्गत त्यांनी नागपूर (महाराष्ट्र), तिरुवला (केरळ), सिलिगुरी (पश्चिम बंगाल) येथील विद्यापीठांसाठी पुण्यातील फर्ग्युसन कॉलेजच्या मदतीने अभ्यागत कार्यक्रम सुरू केला.

२००४ साली आयुकाने पु.ल. देशपांडे संस्थेच्या अनुदानाने "मुक्तांगण विज्ञान शोधिका" या विज्ञान केंद्राची सुरुवात केली. हे केंद्र पुण्यातील सर्व शाळांमधील विद्यार्थ्यांसाठी खुले आहे. २००९ साली आंतरराष्ट्रीय खगोलशास्त्र वर्षाच्या निमित्ताने देशभरात विविध उपक्रमांचे संयोजन करण्यासाठी आयुकाची निवड करण्यात आली.

प्रा. जयंत नारळीकर पहिली दहा वर्षे आयुकाचे संचालक होते. त्यानंतर अनुक्रमे प्रा. नरेश दधिच व प्रा. अजित केंभावी आयुकाचे संचालक होते. सप्टेंबर २०१५ पासून डॉ. सोमक रायचौधुरी आयुकाचे संचालक आहेत.
संशोधन

आयुकातील शास्त्रज्ञ खगोलशास्त्र, खगोलभौतिकी आणि भौतिकशास्त्रातील क्वांटम गुरुत्व, विश्वनिर्माणशास्त्र, गुरुत्वीय लहरी, ऑप्टिकल आणि रेडिओ खगोलशास्त्र अशा अनेक विभागात संशोधन करतात.
सुविधा

पर्सिस्टंट सिस्टम्स पुणे यांच्या सहकार्याने आयुका आभासी वेधशाळा प्रकल्प चालवते. हा प्रकल्प वापरकर्त्यांना रॉ डेटा आणि पर्सिस्टंट सिस्टम्सच्या अभियंत्यांनी बनवलेले त्यावर प्रकिया करणारे आधुनिक सॉफ्टवेर पुरवतो.

त्याचबरोबर आयुका गिरवली वेधशाळा चालवते. गिरवली वेधशाळा पुण्यापासून जवळपास ८० किमी अंतरावर ऐतिहासिक जुन्नर जवळ एका डोंगरावर आहे. सर्वसाधारणपणे खगोलशास्त्रज्ञांच्या गरजा भागावण्याशिवाय ही वेधशाळा काही वेळ प्रशिक्षणासाठी आणि भारतीय विद्यापीठांमधून येणाऱ्या निरीक्षण प्रस्तावांसाठी राखून ठेवते. येथील दुर्बिणीचा प्राथमिक आरसा २ मीटर व्यासाचा असून दुय्यम आसरा ६० सेंटीमीटर व्यासाचा आहे. सध्या दुर्बिणीमध्ये आयुका फेंट ऑब्जेक्ट स्पेक्ट्रोग्राफ आणि कॅमेरा (आयएफओएससी) हे मुख्य उपकरण आहे.

आयुकाने रामन संशोधन संस्था आणि भारतीय खगोलभौतिकी संस्थेच्या सोबतीने आंतरराष्ट्रीय महादुर्बिणी प्रकल्पामध्ये दहा टक्के वाटा घेण्याचा प्रस्ताव जाहीर केला आहे. त्यामुळे भारतीय खगोलशास्त्रज्ञांना जायंट मॅगेलन टेलिस्कोप, थर्टी मीटर टेलिस्कोप आणि युरोपियन एक्स्ट्रीमली लार्ज टेलिस्कोप यांसारखे आगामी महत्त्वाचे टेलिस्कोप वापरण्याची संधी मिळेल.
हे सुद्धा पहा

* राष्ट्रीय रेडिओ खगोलभौतिकी केंद्र
* भारतीय खगोलभौतिकी संस्था
संदर्भ

वर्ग:अंतराळ संशोधन संस्था
वर्ग:पुण्यातील शैक्षणिक संस्था
सी-डॅक

सी-डॅक (इंग्लिश भाषा:C-DAC) पुण्यातील एक सुप्रसिद्ध संगणक संशोधन संस्था
स्थळ

सेंटर फॉर डेव्हलपमेंट ऑफ ॲडव्हान्स कॉम्प्युटीग (प्रगत संगणन संस्था) अशी नाव असलेली संस्था म्हणजे सी-डॅक. प्रत्येक भारतीयाला अभिमानास्पद वाटणारी संगणक क्षेत्रात संशोधनाचे कार्य करणारी संस्था. अमेरिकेने जेव्हा भारताला सुपर कॉम्प्युटरचे तंत्रज्ञान देण्याचे नाकारल्यावर. राजीव गांधींच्या सहकार्याने आणि भारतीय संगणक तंत्रज्ञांच्या साहाय्याने भारताने पहिला सुपर कॉम्प्युटर परम ८०००ची निर्मिती करून विश्वाला भारतीय देखील संगणक क्षेत्रात मागे नाहीत हे १९८० च्या सुमारास दाखवुन दिले. तेव्हा सी-डॅकच्या साहाय्याने भारताने भारतीय बनावटीचा पहिला सुपर कॉम्प्युटर बनविला.


आता सध्या जे भारतीय भाषेत मी हे लिहीत आहे आणि तुम्ही जे वाचत आहात त्या भारतीय भाषेत साधारणतः १५ भारतीय भाषालिहीण्यासाठीची ISCII [indian script code for information interchange] ( ईस्की ) कोडच्या निर्मितीत देखील सी-डॅकचा हातभार आहे. भारतीय भाषाचे व्याकरण विचारात घेऊन त्यांनी जी भारतीय भाषांसाठी INSCRIPT KEY BOARDची निर्मिती केली ती वाखाणण्याजोगी आहे. तुम्हाला कोणत्याही एका भारतीय भाषेत संगणकावर लिहीता येत असेल तर तुम्हाला इतर भाषेत जरी तुम्हाला त्याची स्क्रिप्टींग म्हणजे मुळाक्षरे कळत नसतील तरी तुम्ही संगणकावर त्या भाषेत लिहू शकता हे INSCRIPT KEY BOARDचे वैशिष्ट आहे.
लीप ऑफिस, जिस्ट कॉर्ड सारखी उत्पादने सी-डॅकने निर्माण करून भारतीय भाषेत संगणक उपलब्ध करून देण्याचा पहिला मान सी-डॅकलाच दिला पाहिजे. आता मायक्रॉसॉफ्ट , ओरॅकल हया सारख्या कंपन्यानी भारतीय भाषेत डेटाबेस उपलब्ध करून दिला आहे त्या मागे सी-डॅकचा हातभार मोठा आहे. मायक्रोसॉफ्ट ने आता युनिकोड सिस्टीम मध्ये सी-डॅकच्या ISCII कोडचा अंतर्भाव केल्या मुळे विंडोज एक्सपी आणि विंडोज विस्टा सारख्या सिस्टम मध्ये भारतीय भाषेत दस्तावेज करता येतात.

लिनक्स मध्ये ज्या Keyboard LayOuts बनवण्यात आल्या आहेत त्यांमधील काही LayOuts सी-डॅकच्या INSCRIPT KEY BOARD वर आधारीत आहेत.
हे सुद्धा पहा

*लिनक्स
*लिनक्स गाभा
*संगणक आणि मराठी
* युनिकोड आणि ईस्की ( iscii )

वर्ग:संगणक
टाटा मोटर्स

टाटा मोटर्स ही भारतातील सर्वांत मोठी व्यावसायिक वाहने बनवणारी टाटा समूहाची कंपनी असून विविध प्रकारचे ट्रक हे या कंपनीचे वैशिष्ट्य आहे. मागील १५ ते २० वर्षात टाटा मोटर्सने लहान व मध्यम गाड्यांमध्ये लक्षणीय झेप घेतली आहे. या कंपनीने जगातील सर्वांत स्वस्त गाडी बनवण्याचा ध्यास घेतला असून. टाटा नॅनो १ लाख रुपयात सर्व सामान्यांसाठी चारचाकी गाडी असे सादरीकरण केले आहे. यामुळे प्रथमच भारतीय वाहननिर्मितीची आंतराष्ट्रीय स्तरावर कौतुकास्पद दखल घेतली गेली. तसेच प्रसिद्ध लँड रोव्हर व जॅग्वार ह्या ब्रिटिश वाहन कंपन्या या कंपनीने विकत घेतल्या. त्यामुळे टाटा मोटर्स या कंपनीचा व भारताचा आंतराष्ट्रीय वाहन निर्मितीत भारताचा दबदबा वाढला. या कंपनीचा पुणे येथे मोठा कारखाना आहे. किंबहुना पुणे शहराची औद्योगिक शहर म्हणून ओळख होण्यास या कंपनीचा मोठा वाटा आहे. तसेच जमशेदपूर येथेही कारखाना आहे. नॅनोसाठी पश्चिम बंगालमध्ये सिंगूर येथे टाटा मोटर्स या कंपनीने घेतलेल्या जागेवर २००७-०८ मध्ये बरेच आंदोलन झाले व टाटा मोटर्स कंपनी यामुळे माध्यमांमध्ये चर्चेत होती.

right|thumb|टाटा इंडिका
right|thumb|टाटा नॅनो
उत्पादने

* टाटा सिएरा
* टाटा इस्टेट
* टाटा सुमो
* टाटा सुमो ग्रॅंडे
* टाटा सफारी
* टाटा इंडिका
* टाटा इंडिका व्हिस्टा
* टाटा इंडिगो
* टाटा इंडिगो मरीना
* टाटा इंडिगो मान्झा
* टाटा विंगर
* टाटा मॅजिक
* टाटा नॅनो
* टाटा झेनॉन
* टाटा आरिया
* टाटा व्हेन्चर
* टाटा मॅजिक आयरिस
कनसेप्ट वाहने

* २००० आरिया रोडस्टार
* २००१ आरिया कूप
* २००२ टाटा इंडिका
* २००४ टाटा इंडिगो एडवेन्ट
* २००५ टाटा होवर
* २००६ टाटा क्लिफराईडर
* २००७ टाटा एलेगेन्ट
* २००९ टाटा प्र१मा
* २०१० टाटा व्हर्सा
* २०१० टाटा इसोटा
* २०११ टाटा पिक्सल
* २०११ टाटा सनी
व्यावसायिक

right|250px|thumb|टाटा ९०९ ट्रक
right|thumb|250px|टाटा ११०९ ट्रक
right|thumb|250px|टाटा १६१३ ट्रक

* टाटा एस
* टाटा टीएल/टेलीकोलीन/२०७ डीआई पिकअप ट्रक
* टाटा ४०७ एक्स आणि एक्स२ :मालवाहतुकीसाठी तसेच प्रवासी वाहतुकीसाठी, शहरी आणि ग्रामीण भागात उपयुक्त असे छोटे व्यावसायिक वाहन.
* टाटा ७०९ एक्स
* टाटा ८०९ एक्स आणि एक्स २
* टाटा ९०९ एक्स आणि एक्स २
* टाटा ११०९ (मध्यम ट्रक)
* टाटा १५१०/१५१२ (मध्यम बस)
* टाटा १६१०/१६१६ (भारी बस)
* टाटा १६१३/१६१५ (मध्यम ट्रक)
* टाटा २५१५/२५१६ (मध्यम ट्रक)
* टाटा ३०१५ (भारी ट्रक)
* टाटा ३५१६ (भारी ट्रक)
* टाटा नोव्हस (या जड ट्रकचा आराखडा टाटा देवूने तयार केला)
सैनिकी वाहने

* टाटा ४०७ ट्रूप कॅरियर,
* टाटा एलपीटीए ७१३ टीसी (४x४)
* टाटा एलपीटी ७०९ ई
* टाटा एसडी १०१५ टीसी (४x४)
* टाटा एलपीटीए १६१५ टीसी (४x४)
* टाटा एलपीटीए १६२१ टीसी (६x६)
* टाटा एलपीटीए १६१५ टीसी (४x२)
इतर प्रसिद्ध ब्रँड

* लँड रोव्हर
* जॅग्वार कार्स
संदर्भ

वर्ग:पुण्यातील अभियांत्रिकी उद्योग
वर्ग:वाहन उत्पादक कंपन्या
वर्ग:न्यू यॉर्क रोखे बाजारातील नोंदणीकृत कंपन्या‎
वर्ग:टाटा उद्योगसमूह
वर्ग:मुंबई रोखे बाजारातील नोंदणीकृत कंपन्या
वर्ग:निफ्टी ५० घटक
बजाज ऑटो

बजाज ऑटो लिमिटेड आहे भारतीय दुचाकी कंपनी आहे. ही कंपनी जगभर दुचाकी आणि तीन चाकी वाहने विकते. या कंपनीचे तिन चाकी गाड्यांचा कारखाना पुणे येथे स्थित आहे. ही कंपनी मोटारसायकली, स्कूटर आणि ऑटो रिक्षा तयार करते . बजाज ऑटो हा बजाज ग्रुपचा एक भाग आहे. राजस्थानात जमनालाल बजाज यांनी १९४० च्या दशकात याची स्थापना केली होती. हे पुणे, महाराष्ट्रात असून, चाकण ( पुणे ), वाळूज ( औरंगाबाद जवळ) आणि उत्तराखंडमधील पंतनगर येथे कारखाने आहेत. आकुर्डी ( पुणे ) येथील सर्वात जुना कारखाना आणि आर अँड डी सेंटर आहे.

बजाज ऑटो ही मोटारसायकली बनविणारी जगातील तिसऱ्या क्रमांकाची आणि भारतातील दुसऱ्या क्रमांकाची कंपनी आहे. ही जगातील सर्वात मोठी तीन चाकी वाहन निर्माता कंपनी आहे.
संदर्भ
बाह्य दुवे

*

वर्ग:मुंबई रोखे बाजारातील नोंदणीकृत कंपन्या
वर्ग:बी.एस.ई. सेन्सेक्स
वर्ग:भारतीय ब्रँड
वर्ग:बजाज उद्योगसमूह
वर्ग:भारतातील कंपन्या
वर्ग:निफ्टी ५० घटक
इन्फोसिस

इन्फोसिस टेक्नॉलॉजीज्‌ लिमिटेड (, ) ही एन्‌.आर. नारायण मूर्ती आणि त्यांच्या सहा सहकाऱ्यांनी पुण्यात १९८१मध्ये स्थापलेली माहिती तंत्रज्ञान सेवा कंपनी आहे. १९८३ साली कंपनीचे मुख्यालय बंगळूर येथे हलवण्यात आले. तिची भारतात नऊ सॉफ्टवेर विकासकेंद्रे असून जगभरात ३० ठिकाणी कार्यालये आहेत.
इन्फोसिसचे अदमासे ८८,६०१ कर्मचारी आहेत (डिसेंबर ३१, इ.स. २००७ रोजी). २००६-२००७ सालात कंपनीचे वार्षिक उत्त्पन्न ३.१ अब्ज आणि बाजारमूल्य ३० अब्ज अमेरिकन डॉलरांपेक्षा जास्त होते.
इतिहास

इन्फोसिस टेक्नॉलॉजीज्‌ लिमिटेड एन्‌.आर. नारायण मूर्ती आणि नंदन नीलेकणी, एन.एस. राघवन, क्रिस गोपालकृष्णन, एस.डी. सिबुलाल, के. दिनेश व अशोक अरोरा या त्यांच्या सहा सहकाऱ्यांनी पुण्यात जुलै २ १९८१ मध्ये स्थापन केली. राघवन हे कंपनेचे पहिले कर्मचारी होते. मूर्तींनी त्यांच्या पत्नी सुधा मूर्ती यांच्याकडून १०,००० रुपये उधार घेतले होते आणि तेच कंपनीचे भांडवल उभारण्याकरता वापरले. कंपनीची नोंदणी "इन्फोसिस कन्सल्टंट्स प्रायव्हेट लिमिटेड" या नावाने करण्यात आली होती. राघवन यांचे माटुंगा, उत्तर-मध्य मुंबई येथील घर हे कंपनीचे नोंदणीकृत कार्यालय होते.
२००१ मध्ये 'बिझनेस टुडे' नियतकालिकाने कंपनीला "भारतातील सर्वोत्कृष्ट नियोक्ता" (नियुक्तकर्ता) किताब दिला होता.
महत्त्वाचे विभाग

इन्फोसिसमध्ये सेवाक्षेत्रांनुसार विभाग करण्यात आले आहेत. त्यांना ’इंडस्ट्रियल इंटिग्रेटेड बिझनेस युनिट’ अशी संज्ञा कंपनीमध्ये वापरली जाते. हे विभाग खालीलप्रमाणे:

* बँकिंग आणि भांडवली बाजार
* दूरसंचार माध्यमे आणि मनोरंजन
* ऊर्जा, युटिलिटीज आणि सेवा
* विमा, आरोग्यसेवा आणि जैव शास्त्रे
* उत्पादन
* रिटेल, ग्राहकोपयोगी उत्पादने आणि पुरवठा यंत्रणा
* न्यू ग्रोथ इंजिन
* भारतीय उद्योग

left|thumb|250px|इन्फोसिस मुख्यालय, बेंगलुरू.

यांव्यतिरिक्त, येथे स्तरीय विभाग (हॉरिझॉंटल बिसनेस युनिट) आहेत:
* सल्ला (कन्सल्टिंग)
* एंटरप्राइझ सोल्यूशन
* पायाभूत सुविधा व्यवस्थापनसेवा
* प्रॉडक्ट इंजिनियरिग आणि व्हॅलिडेशन सेवा
* सिस्टिमस् इंटिग्रेशन
जागतिक कार्यालये

आशिया

* भारत: बेंगळुरू, पुणे, हैदराबाद, चेन्नई, भुवनेश्वर, मंगळूर,नवी दिल्ली, म्हैसूर, मोहाली, तिरुअनंतपुरम, चंदिगढ, विशाखापट्टणम (प्रस्तावित)
* ऑस्ट्रेलिया: मेलबर्न, सिडनी
* चीन: बीजिंग, शांघाय
* हॉंगकॉंग: हॉंगकॉंग
* जपान: टोक्यो
* मॉरिशस: मॉरिशस
* संयुक्त अरब अमिराती: शारजा
* फिलिपाइन्स: Taguig City
उत्तर अमेरिका

* कॅनडा: टोरोंटो
* अमेरिका: अटलांटा, बेलवू, ब्रिजवॉटर, शारलेट (NC), साउथफील्ड (MI), फ्रेमॉंट, ह्युस्टन, ग्लेस्टनबरी, लेक फॉरेस्ट, Lisle (IL), न्यू यॉर्क, फिनिक्स, प्लानो, क्विंसी, रेस्टन
* मेक्सिको: मॉंटेरे
युरोप

* बेल्जियम: ब्रुसेल्स
* डेन्मार्कः कोपनहेगन
* फिनलंड: हेलसिंकी
* फ्रान्स: पॅरिस
* जर्मनी: फ्रांकफुर्ट, श्टुटगार्ट
* इटली: मिलानो
* नॉर्वे: ऑस्लो
* पोलंड: Lodz
* नेदरलंड: उट्रेख्ट
* स्पेन: माद्रिद, Burgos
* स्वीडन: स्टॉकहोम
* स्वित्झर्लंड: त्स्युरिख
* युके: कॅनरी व्हार्फ, लंडन
संदर्भ

वर्ग:भारतातील माहिती तंत्रज्ञान कंपन्या
वर्ग:न्यू यॉर्क रोखे बाजारातील नोंदणीकृत कंपन्या‎
वर्ग:निफ्टी ५० घटक
राष्ट्रकूट राजघराणे

राष्ट्रकूट हे इ.स. ७५३ - इ.स. ९८२ या कालखंडादरम्यान भारतीय उपखंडाच्या दक्षिण, मध्य व काही अंशी उत्तरेकडील भूभागावर पसरलेल्या साम्राज्यावर राज्य करणारे क्षत्रिय मराठा राजघराणे होते. या कालखंडात राष्ट्र कुटांनी आंतरसंबंधित, परंतु स्वतंत्र असणाऱ्या विविध कुळशाखांमधून राज्य केले. राष्ट्रकूट राजघराणे याच्या भरभराटीच्या काळात राष्ट्रकुटांची सत्ता ही विंध्य पर्वतापासून ते दक्षिणेला कन्याकुमारीपर्यंत पसरलेली होती. दंतिदुर्ग हा या घराण्यातील प्रथम सत्ताधीश, त्याची सत्ता महाराष्ट्रामध्ये होती. कृष्णराजा पहिला याने वेरुळचे सुप्रसिद्ध कैलास मंदिर खोदले.

राष्ट्रकूट राजा अमोघवर्षाच्या काळात जैन धर्माचा प्रसार झाला. अजिंठा-वेरूळ येथील लेणी राष्ट्र कुटांच्या काळात कोरण्यात आली. गोविंद राष्ट्रकुट १ला हा राष्ट्रकूट साम्राज्याचा प्रभावी राजा होऊन गेला त्याने साम्राज्य विस्तारासाठी मोठे प्रयत्न केले. राष्ट्रकुटांच्या कालखंड हा महाराष्ट्राच्या संदर्भामध्ये वैभव संपन्न असा कालखंड होता, या काळामध्ये सांस्कृतिक दृष्ट्याही महाराष्ट्राचे मोठी प्रगती घडून आली. राष्ट्रकूट घराण्यातील दंतिदुर्ग हा पहिला पराक्रमी शासक होता राष्ट्रकूट घराण्याची सत्ता विंध्य पर्वतापासून ते दक्षिणेला कन्याकुमारी पर्यंत पसरलेली होती. दंतिदुर्ग यानंतर त्याचा चुलता कृष्ण पहिला हा गादीवर आला, त्याने चालुक्यांची सत्ता समुळ नष्ट केली. कृष्ण पहिला या राजाने वेरुळचे प्रसिद्ध कैलास मंदिर खोदले, त्यानंतर आलेल्या राष्ट्रकूट राजांनी उत्तर भारतात आपला प्रभाव निर्माण केला. अमोघवर्ष हा राष्ट्रकूट घराण्यातील कर्तबगार राजा होता. त्यांनी रत्नमालिका व कवी राजमार्ग या दोन ग्रंथांची रचना केली. त्याने सोलापूर जवळ मानखेड किंवा मालखेड हे नवे नगर वसवले. परमार आणि कल्याणीचे चालुक्य यांनी केलेल्या आक्रमणाने राष्ट्रकूट घराण्याचा रास झाला.
हे सुद्धा पहा

*भारतातील सर्वात मोठ्या साम्राज्यांची यादी
*मौर्य साम्राज्य
*चालुक्य राजवंश


वर्ग:भारतीय राजवंश
वर्ग:भारतीय साम्राज्ये
वर्ग:महाराष्ट्राचा इतिहास
वर्ग:कर्नाटकचा इतिहास
पुणे महानगरपालिका

इवलेसे
पुणे शहराची स्थानिक स्वराज्य संस्था असलेल्या पुणे महानगरपालिकेची स्थापना इ.स. १९५० साली झाली. वरं जनहितं ध्येयम्‌ असे या महापालिकेचे बोधवाक्य आहे.

इंद्रधनुष्य पर्यावरण व नागरिकत्व केंद्र हे महानगरपालिकेचे पर्यावरण संबंधी जनजागृती केंद्र आहे. हे केंद्र नवी पेठ, राजेंद्रनगर, म्हात्रे पुलाजवळ स्थित आहे.


पुणे महानगरपालिका माहिती

पुणे महानगरपालिका स्थापना १५ फेब्रुवारी १९५०
लोकसंख्या (वर्ष २०११) ३३,७१ ,६२६ (अस्थायी)
३८ गावे लोकसंख्या २५,३८,४७३
क्षेत्रफळ ३४०.४५ किमी२
एकूण झोन ४८
मनपा सभासद १६२ + (५ नामांकित)
पुणे मनपा कर्मचारी



वर्ग कर्मचारी​ संख्या
१)१११
२)३६८
३)४,२६८
४)४ ,२९३
घाणभत्ता लागू असणारे सेवक ५)७,२३२
एकून १६,२७२
अर्थसंकल्प (२०१८ -२०१९ ) रु. ५८७० कोटी
महानगरपालिका बाजार कंत्राटी तत्त्वावर ३
मासिक भाडे तत्त्वावर २४
महानगरपालिका उद्यान १११
नौकाविहार क्लब २
प्राणीसंग्रहालय १
मत्स्यालय १
सर्पोद्यान १
जलतरण तलाव ३०
अग्निशामक केंद्रे १४
प्रिंटिंग प्रेस १
प्राथमिक शाळा २६७
पूर्व - प्राथमिक शाळा २३९
प्राथमिक शाळा एकूण विद्यार्थी ७५,३७३
पूर्व प्राथमिक शाळा एकूण विद्यार्थी मुले १३,६८४
मुली ४,९६८
एकूण १२,१८२
नवीन विद्यार्थी
शाळा उच्च माध्यमिक शाळा ६
माध्यमिक शाळा ३९
एकूण ४५
औद्योगिक प्रशिक्षण केंद्र १
तांत्रिक उच्च माध्यमिक शाळा १
उच्च माध्यमिक शाळा मध्ये एकूण विद्यार्थी मुले ५,९५६
मुली ६१२२
एकूण १२,०७८
औद्योगिक शाळा मध्ये एकूण विद्यार्थी मुले १६२
मुली ८
एकूण १७०
डॉ.आंबेडकर वसतीगृह मुले ४००
महापालिकेच्या रुग्णालये बाह्यरूग्ण विभाग २९
प्रसूतिगृह १८
सामान्य २
संसर्गजन्य १
चिकित्सालय ४७+३ फिरता
एकूण रुग्ण १३,००० दैनंदिन(सरासरी)
झोपडपट्टी संख्या ५६४
घोषित झोपडपट्टी ३५३
पाणीपुरवठा १३०० दशलक्ष लिटर / दिवस
पाणी निचरा ५६७ दशलक्ष लिटर / दिवस

अखेरचे अद्यतनित :जून २०१९
पुणे महानगरपालिकेतर्फे देण्यात येणारे पुरस्कार

* पठ्ठे बापूराव पुरस्कार
* बालगंधर्व पुरस्कार
* रोहिणी भाटे पुरस्कार
* स्वरभास्कर पुरस्कार
* पुणे शहरातील योगदानाबद्दल पुरस्कार
संदर्भ

* पुणे म.न.पा. अधिकृत संकेतस्थळ

वर्ग:पुणे
वर्ग:महाराष्ट्रातील महानगरपालिका
कोका-कोला

कोका-कोला किंवा कोक (Coca-Cola) हे सोडा असलेले एक शीतपेय आहे. हे पेय अमेरिकेच्या अटलांटा येथे मुख्यालय असलेल्या द कोका-कोला कंपनी मार्फत बनवले व विकले जाते. जगभर प्रचंड लोकप्रिय असणारे हे शीतपेय अमेरिकेच्या जॉन पेंबर्टन ह्या वैद्याने १९व्या शतकाच्या उत्तरार्धात प्रथम बनवले.

सध्या कोका-कोला जगातील २०० देशांमध्ये विकले जाते व रोज सुमारे १.८ अब्ज लोक कोका-कोला पितात.
कोका-कोलावर मराठी पुस्तक

* अंतरंग कोका-कोलाचे (मूळ लेखक - नेव्हिल इझडेल व डेव्हिड बीसले; मराठी अनुवादक - प्रदीप सिंदेकर)

वर्ग:शीतपेये
वर्ग:कोका कोला कंपनी
महिंद्रा सत्यम

महिंद्रा सत्यम पूर्वीची सत्यम कॉंप्युटर सर्व्हिसेस लिमिटेड () ही आंतरराष्ट्रीय पातळीवर माहिती तंत्रज्ञान सल्ला आणि सेवा पुरवणारी भारतीय मूळ असलेली कंपनी आहे.
इतिहास

बी. रामलिंग राजू यांनी इ.स. १९८७ साली सत्यमची स्थापना केली. त्यावेळी सत्यम ही खाजगी कंपनी होती. इ.स. १९९१ साली सत्यमची नोंदणी मुंबई रोखे-विनिमय बाजारात झाली आणि इ.स. २००१ साली न्यू यॉर्क रोखे-विनिमय बाजारात ए.डी.आर. स्वरूपात झाली. इ.स. १९९१ साली कंपनीला पहिला फॉर्च्यून-५०० ग्राहक जॉन डीयर अँड कंपनीद्वारे मिळाला. नव्वदीच्या दशकात सत्यमने माहिती तंत्रज्ञान क्षेत्रात वेगवेगळ्या संधी मिळवत काही नवीन व्यवसायात उडी घेतली. याच प्रयत्नातून भारतीय आंतरजाल बाजारपेठेत सत्यम इन्फोवे ही एक यशस्वी कंपनी बनली. २१ व्या शतकाच्या सुरुवातीला सत्यमने भारताबाहेर कार्यालये थाटली आणि अतिशय वेगाने व्यवसायवृद्धी केली.

२००७-०८ आर्थिक वर्षात कंपनीची जगभरात ६६ ठिकाणी कार्यालये असून ५२००० कर्मचारी कंपनीच्या ६७० आंतरराष्ट्रीय ग्राहकांसाठी काम करतात. सत्यम ही भारतातील माहिती तंत्रज्ञानक्षेत्रात महसुलानुसार क्रमांक ४ची कंपनी आहे
आर्थिक घोटाळा

जानेवारी ७, इ.स. २००९ रोजी बी. रामलिंग राजूनी सत्यमने गेली अनेक वर्षे आपल्या ताळेबंदात घोटाळे केल्याचे मान्य केले व आपल्या पदांचा राजीनामा दिला. त्यानंतर राम मायनापतीनी सत्यमचे नेतृत्व हाती घेतले.
जागतिक कार्यालये आणि विकसन केंद्रे
भारत

बंगळूर, भुवनेश्वर, चेन्नई, दिल्ली, हैदराबाद, मुंबई, पुणे, विशाखापट्टणम
आशिया-प्रशांत

हाँग काँग , जपान, मलेशिया, सिंगापुर, तैवान, चीन, दक्षिण कोरिया, न्यू झीलंड, ऑस्ट्रेलिया, थायलंड
युरोप

बेल्जियम, डेन्मार्क, फिनलंड, फ्रांस, जर्मनी, हंगेरी, आयर्लंड, इटली, नेदरलंड, स्पेन, स्वीडन, स्वित्झर्लंड, युनायटेड किंग्डम
उत्तर अमेरिका

कॅनडा, अमेरिकेची संयुक्त संस्थाने
दक्षिण अमेरिका

ब्राझिल
मध्य पूर्व आशिया

संयुक्त अरब अमिराती
आफ्रिका

दक्षिण आफ्रिका, मॉरिशस
सेवा आणि उत्पादने

माहिती तंत्रज्ञान सेवा क्षेत्रे (Information Technology Services)

:पायाभूत सुविधा व्यवस्थापन (Infrastrcuture Management Services)
:व्यवसाय आणि उद्योग सेवा (Business and Enterprise Solutions)
:एकात्मिक अभियांत्रिकी सेवा (Integrated Engineering Solutions)
उद्योग क्षेत्रे

:बँकिंग (Banking)
:वित्त सेवा (Financial Services)
:उर्जा-साधनसंपत्ती सेवा (Energy and Utilities)
:सार्वजनिक सेवा (Public Services)
:आरोग्य आणि आयुर्शास्त्र (Healthcare and Life Science)
:उच्च तंत्रद्यान (Hi-Tech)
:विमा (Insurance)
:उत्पादन (Manufacturing)
:किरकोळ व्यापार आणि ग्राहकोपयोगी वस्तु (Retail and Consumer Goods)
:दुरसंचार (Telecom)
:प्रवास आणि परिवहन (Travel and Logistics)
:माध्यमे आणि मनोरंजन(Media and Entertainment)
:संरक्षण(Defense)
:रसायनी(Chemical)


वर्ग:भारतातील माहिती तंत्रज्ञान कंपन्या
*